**AJUNTAMENT DE LA GRANADA**

**ACTA DEL PLE DE SESSIÓ EXTRAORDINÀRIA**

**DE 1ª CONVOCATÒRIA DEL DIA 26 DE JULIOL DE 2017**

La Granada el dia 26 de juliol de 2017 essent 2/4 de 9 del vespre (20.30h), a la Sala de Sessions de la Casa de la Vila, es celebra sessió extraordinària de 1ª convocatòria, presidida per l'Alcalde-President President Sr. Diego Díez de los Ríos Sánchez d’Entesa pel Progrés Municipal-Entesa (EPM-E), assisteixen a la mateixa el Tinent d’Alcalde Sr. Joan Amat Domènech d’Entesa pel Progrés Municipal-Entesa (EPM-E) i els Regidors/es Sra. Mercè Villar Pausas, Sr. Jordi Capellades Palau, Roser Marrugat Via d’Entesa pel Progrés Municipal-Entesa (EPM-E), Sr. Joan Cols Canals, Sr. Miguel Angel Sanz González, Sra. Beatriz Casillas Moreno, Sr. Richard Martin Vidal de Convergència i Unió (CiU), Sr. Jordi Miralles Piñero d’Esquerra Republicana de Catalunya-Acord Municipal (ERC-AM) i Sr. Jordà Jaime Ortiz del partit dels Socialistes de Catalunya-Candidatura de Progrés (PSC-CP).

Assistits per la Secretària de la Corporació Sra. Carme Jounou Torrent, que certifica.

Oberta la sessió i comprovat el quòrum d'assistència necessària per a què pugui ser iniciada, es procedeix a conèixer els diversos assumptes inclosos en l'ordre del dia.

**1- RESOLUCIÓ D’AL·LEGACIONS I APROVACIÓ DEFINITIVA DE L’INFORME TÈCNIC VALORAT DE LES OBRES PER EXECUCIÓ DE SENTÈNCIA.**

Presenta aquest punt la regidora d’obres Sra. Mercè Villar Pauses.

Mitjançant decret d’Alcaldia de data 25 d’abril de 2017, i ratificació plenària de 2 de maig, es va aprovar, inicialment l’informe tècnic valorat per l’execució de les obres a realitzar per ajustar les alineacions dels habitatges unifamiliars del Camí de la Plana, 3, 5, 7 i 9 a les fixades en l’Estudi de Detall de 28 de juliol del 2000, en compliment de la Sentència.

Dins del termini d’exposició pública, BOPB de 10/05/2017 i notificació individual a tots els interessats, es van presentar al·legacions pels Srs. Josep Ferrando Torres, Alberto Requena Gil, Gemma Mozota Llesta i el Sr. Emilio Maldonado Berñe en representació del Sr. Manuel Maldonado Abarca.

Per part dels serveis jurídics de l’Ajuntament s’ha emès informe que textualment diu:

“**INFORME-DICTAMEN**

Aprovació definitiva del INFORME TÈCNIC VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3,5,7 i 9 DE LA GRANADA a les fixades en l’Estudi de Detall aprovat el 28 de juliol de 2000.

**Primer-. Antecedents**

Aquest projecte es tramita en compliment de la Sentència núm. 933/2009 dictada per la Secció Tercera de la Sala Contenciós-Administrativa del Tribunal Superior de Justícia de Catalunya en data 16 d’octubre de 2.009, que desestima el recurs d’apel.lació interposat per aquest Ajuntament contra la Sentència dictada en data 16 de juny de 2008, pelJUTJAT CONTENCIÓS ADMINISTRATIU NÚM. 6 DE BARCELONA en el recurs NÚM. 262/2002 seguit a instàncies del Sr. Josep Ferrando Torres envers l’acord de l’Ajuntament en Ple de La Granada del Penedès de data 26 d’abril de 2002 de regularització d’alineacions en el Camí de la Plana.

En data 17 de març de 2017 l’ Ajuntament va encarregar l’estudi i projecte per l’execució de la Sentència a l’Arquitecte Sr. Pere Pujol i Rosell, de Sant Sadurní d’Anoia, professional no vinculat a aquest Ajuntament i que no ha tingut mai cap relació -ni directa ni indirecta- amb el procediment administratiu ni contenciós-administratiu referit.

Per Decret d’Alcaldia núm. 23/2017 de 25 d’abril es va aprovar inicialment el ***INFORME TÈCNIC- VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3,5,7 i 9 DE LA GRANADA a les fixades en l’Estudi de Detall aprovat el 28 de juliol de 2000,*** constituït per Memòria-Plànols i Pressupost -tant d’execució d’obra com de despeses de mudances temporals i d’altres d’execució, per un import total de 76.899’80 € formulat pel referit Arquitecte Sr. Pere Pujol i Rosell, sotmetent-lo a informació pública i tràmit de vista i audiència a tots els interessats en l’expedient, per termini de quinze dies hàbils.

En data 10 de maig de 2017 es va publicar el corresponent anunci al butlletí oficial de la Província de Barcelona, publicant-se així mateix l’Edicte al tauler d’anuncis de l’Ajuntament. En data registre de sortida 28 d’abril de 2017 es va procedir a notificar personalment el referit Decret, concedint tràmitd e vista i audiència, a tots els que figuren com a interessats en l’exedpedient: Sr. Ferrando Torres com a part denunciant i recurrent en el procediment contenciós-administatiu i els propietaris de les finques números 3,5,7 i 9 del Carrer de la Plana d’aquest municipi, constant la recepció personal de dites notificacions com a data més tardana el 3 de maig de 2017.

Dins del termini conferit s’han presentant escrits d’al·legacions per part del Sr. Joan Ferrando torres -18 maig 2017- ; Sr. Albert Requena i Sra. Gemma Mozota, 22 de maig de 2017 i Sr. Emili Maldonado en representació del Sr. Manuel Maldonado en data 17 de maig de 2017.

**Segon.- Al·legacions formulades**

**2.1- Al·legacions del Sr. Josep Ferrando Torres**

1. El Sr. Josep Ferrando Torres invoca el “Fallo” de la Sentència núm. 196 de data 16 de juny de 2007 dictada pel Jutjat contenciós-administratiu número 6 de Barcelona, de quina execució es tracta, i exposa els antecedents del procediment.
2. Així mateix fa esment de tot un seguit d’incidències en el procediment administratiu previ relatiu a la regularització de les alineacions de dit carrer així com a incidències processals, recursos, etc,
3. S’afirma que L’Estudi tècnic valorat d’ajustament de les façanes que s’està tramitant té com a finalitat deixar en paper mullat les sentències esmentades, eludint l’execució en els seus propis termes de la Sentència 196/2008 i rebaixar la desviació existent en el c/ Camí de la Plana de 40 a 10 cm o menys, oblidant que totes, les sentències esmentades parteixen d’uns previs informes en que es posava de manifest que la desviació existent arribava a uns 40 cm.
4. Entén que l’Alcaldia pretén inicar un nou procediment administratiu obligant a l’interessat a pledejar i endegar un nou procés contenciós-administratiu per tornar a discutir uns fets que ja van quedar prou clars des de la primera sentència, amb les despeses que això pot comportar al recurrent.
5. Anunci que ha instat l’execució de la Sentència davant el Jutjat contenciós-administratiu número 6 de Barcelona.
6. Acaba demanant que es deixi sense efecte l’acord d’aprovació del Estudi tècnic valorat d’execució de Sentència.
7. Per altresí demana que a l’empara de l’article 18 de la Llei 19/2014 de desembre, de transparència, accés a la informació pública i bon govern s’informi detalladament a l’interessat de les despeses suportades per l’ Ajuntament de la Granada en concepte d’honoraris d’advocats, procuradors i informes tècnics encarregats a tercers relatius a l’estudi de detall objecte d’aquesta litis.

**2.2. Al·legacions del Sr. Emilio Maldonado en representació del Sr. Manuel Maldonado Abarca**

1) Els interessats, propietaris de les cases afectades per l’execució de la Sentència d’ajustament de les alineacions a l’Estudi de Detall no s’han assabentat de l’existència de la Sentència fins fa un 8 mesos.

2) Manifesta dubtes en quan al grau d’afectació -desviament- de l’alineació pel que fa a la casa número 5 del carrer Camí de la Plana, que sembla menor en relació a d’altres estudis anteriors.

3) Acaba demanant que es desestimi una possible execució de Sentència que comporti la intervenció sobre la casa número 5, i que malgrat el projecte d’execució ho considera innecessari, pel cas que finalment s’hagués d’afectar una part de la façana, l’ Ajuntament assumeixi totes les conseqüències.

**2.3. Al·legacions dels Srs. Alberto Requena Gil i Gemma Mozota Llesta**

1) No tenien coneixement de l’existència del procediment judicial quina execució de Sentència afecta a la integritat física del seu habitatge, situat al C/ Camí de la Plana nº 7.

2) Indefensió dels propietaris davant l’existència dels procediments, per manca d’informació per part de l’ Ajuntament en el moment d’iniciar-se el procediments contenciosos, tal comdisposa l’article 49 de la llei de la jurisdicció contenciós-administrativa.

3)L’Ajuntament hauria d’adoptar totes les mesures que tingui al seu abast per evitar perjudicis als propietaris actuals dels habitatges a fi de mantenir el seu estat actual.

4)Adjunten Informe de l’Arquitecte Sr. Daniel Pererira del que resulta que malgrat en termes d’amidament les afectacions per ajustar les distàncies amb la alineació correctes resulten d’escassa entitat, afecte elements estructurals de composició del edifici,

5) Invoca l’article 105 de la llei reguladora de la jurisdicció contenciós-administrativa, apartat 2, relativa a les situacions d’impossibilitat legal o material d’executar la Sentència a fi de que, amb audiència de les parts, el Jutjat o tribunal aprecií la concurrència de dites causes i adopti les mesures necessàries per assegurar la major efectivitat de l’executòria, fixant -en el seu cas- la indemnització que procedeixi per la part que no pugui ser objecte de compliment ple.

6) invoca que en el cas que ens ocupa l’estricte compliment de la Sentència resta una mesura del tot desproporcionada, pel que cal considerar que en la casuística jurisprudencial, sovint es troben exemples de flexibilització interpretativa del concepte d’impossibilitat material en el moment d’analitzar les situacions on s’ha afectat a la construcció.

7) En relació al Informe tècnic valorat aprovat per l’ Ajuntament, es remet al informe elaborat per l’arquitecte Daniel Pereira Mozota que acompanya, el quan fa referència a que l’habitatge número 7 propietat dels al·legants està en molt bon estat, amb qualitats molt altes i perfectament acabat, en tant que el informe tècnic municipal no contempla determinats factors en quan a qualitat dels elements que composen la façana, acabats, substitució de mobiliari, danys estètic, que caldria subsanar en el projecte o bé quantificar adequadament als efectes d’indemnitzar-los adequadament.

8) Acaba demanant que s’adoptin les resolucions oportunes per evitar els grues perjudicis que l’estricte compliment de la Sentència comportaria al seu habitatge i s’adoptin a tal efecte els acords per garantir el seu estat actual i subsidiàriament es modifiqui el Projecte tècnic municipal per esmenar les deficiències posades de manifest en l’informe aportat

**Consideracions jurídiques**

**Primera.- Pel que fa a les al·legacions del Sr. Josep Ferrando.**

1.**-** En el seu escrit d’al·legacions no s’aporta cap informe tècnic, ni es formula cap al·legació, que acrediti la incorrecció o desajustament de les determinacions

contingudes i justificades en el ***INFORME TÈCNIC- VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3,5,7 i 9 DE LA GRANADA a les fixades en l’Estudi de Detall aprovat el 28 de juliol de 2000,*** constituït per Memòria-Plànols i Pressupost - formulat per l’ Arquitecte Sr. Pere Pujol i Rosell, pel que fa la metodologia aplicada per determinar -amb el màxim detall possible- les amplades, punts d’amidament, parts afectades, etc, en el punt del Carrer Camí de la Plana -entre les cases 3,5, 7 i 9- a que es fa referència la Sentència de quina execució es tracta, en relació a les que resulten del Estudi de Detall de la UA 4, aprovat per l’ Ajuntament de la Granada en el Ple del dia 28 de juliol de 2000, i que estan contingudes en **el plànol de la “*proposta d’alineacions -a escla 1:500- foli 5 de l’Estudi de Detall*” al que es remet de forma expressa el paràgraf segon del Fonament de Dret Segon de la Sentència de quina execució es tracta**, com a punt o plànol de referència indubitat per determinar quina sigui l’amplada i els punts de referència o d’amidament per determinar les alineacions en dita part de carrer.

Aquest és el plànol que ha estat tingut en compte com a referència indubitada per part del arquitecte Sr**.** Pere Pujol i Rosell a l’hora de formular l’amidament detallat de les alineacions, tal com es fa constar de forma detallada en la Memòria del projecte que s’aprova.

2.- És de destacar que la part decisòria o “Fallo” de la Sentència de quina execució es tracta diu literalment: obligar a l’Ajuntament a adoptar les mesures necessàries perquè ***“(...) LES EDIFICACIONS CONSTRUÏDES EN ELS NÚM. 3, 5 7 i 9 DEL CARRER CAMÍ DE LA PLANA SE SITUÏN EN LES ALINEACIONS FIXADES PER L’ESTUDI DE DETALL DE LA UA R.4 APROVAT EL DIA 28 DE JULIOL DE 2000. (...).”***. i com queda dit en l’apartat anterior, la Sentència es remet de forma expressa com a únic punt o element de referència al plànol de ·proposta d’alineacions -a escala 1:500- foli 5 de l’Estudi de Detall.

3.-És d’observar que el “Projecte” que ara s’aprova per executar la Sentència ha identificat punts de referència indubitats o fixos -pre-existents en el moment de formular-se l’Estudi de Detall i encara ara presents en el lloc i que ha aplicat tècniques d’amidament per “*laser”* i d’altres mitjans molt ajustats per garantir una perfecte determinació de les alineacions, sobre bases objectives, cosa que no va ser possible en els successius estudis o informes aportats per les parts en el procediment -que discrepaven en quan a l’amplada i configuració de l’espai afectat- raó per la qual el “Fallo” de la Sentència no es remet a cap de dits informes contradictoris, sinó que de forma expressa es limita a determinar que les alineacions s’ajustin a les fixades per l’Estudi de Detall de la U.A 44 aprovada el 28 de juliol de 2000, i en el paràgraf segon del Fonament de Dret Segon de la mateixa Sentència, determina sense lloc a dubtes quin és el planell de l’ Estudi de Detall que s’ha de prednre en consideració per determinar aquesta alineació: **el plànol de la “*proposta d’alineacions -a escla 1:500- foli 5 de l’Estudi de Detall*”**, cosa que es fa -i justifica abastament- en el Projecte que ara s’aprova, i que el Sr. Ferrando no desmenteix ni tècnicament ni jurídicament.

4.-L’aprovació d’aquest Projecte es fa per donar compliment a la Sentència i no per evitar o retardar el seu compliment; d’altra part, les qüestions que es puguin plantejar per determinar si el “Projecte tècnic valorat d’execució.. que ara s’aprova s’ajusta o no al contingut de la Sentència es resoldran en l’incident d’execució de Sentència que el mateix Sr. Josep Ferrando ja informa en el seu escrit d’al·legacions que ha instant del Jutjat.

5.- Pel que fa a la petició formulada en l’ALTRESÍ del seu escrit, en el sentit que s’informi detalladament a l’interessat de les despeses suportades per l’ Ajuntament de la Granada en concepte d’honoraris d’advocats, procuradors i informes tècnics encarregats a tercers relatius a l’estudi de detall objecte d’aquesta litis; procedeix estimar dita petició, en aplicació del que disposa llei19/2014 de desembre, de transparència, accés a la informació pública i bon govern, ordenant als serveis de Secretaria que facilitin dita informació, incloent el que fins ara s’ha pagat en concepte de costes corresponents al recurrent, en execució de les Sentències que han efectuat condemna a pagament de costes a l’ Ajuntament.

**Segona.- Pel que fa a les al·legacions del Sr. Emlio Maldonado en representació del Sr. Manuel Maldonado Abarca i dels Srs. Albrto Requera i Gemma Mozota.**

1.- S’ha d’informar als interessats propietaris o residents als habitatges unifamiliars números 3,5, 7 i 9 del Carrer Camí de la Plana, que poden comparèixer davant el Jutjat contenciós-administratiu número 8 de Barcelona, en el incident d’execució de la Sentència número 196/2008 dictada en el recurs ordinari número 262/2002 C, promogut pel Sr. Josep Ferrando Torres, per tal de usar del seu dret com a part interessada, en quan afectats per l’execució de les obres d’ajustament d’alineacions que afecten als habitatges de la seva propietat, a l’empara del article 108 de la llei 29/98 de 13 de juliol, reguladora de la jurisdicció contenciós-administrativa.

2.- Així mateix s’ha d’informar als interessats que l’apartat 3 de l’article 108 de la referida llei 29/98 de 13 de juliol, reguladora de la jurisdicció contenciós-administrativa ja preveu mesures per garantir que els propietaris afectats seran degudament indemnitzats per tots els danys i perjudicis que se’ls puguin causar quan disposa que:

*. El Juez o Tribunal, en los casos en que, además de declarar contraria a la normativa la construcción de un inmueble, ordene motivadamente la demolición del mismo y la reposición a su estado originario de la realidad física alterada, exigirá, como condición previa a la demolición, y salvo que una situación de peligro inminente lo impidiera, la prestación de garantías suficientes para responder del pago de las indemnizaciones debidas a terceros de buena fe.*

3.- Manifestar als propietaris dels habitatges afectats que l’ Ajuntament de la Granada farà tot el possible per minimitzar els danys i perjudicis que comporti l’execució material de la Sentència i que, pel cas que qualsevol dels propietaris afectats promogui la declaració de impossibilitat d’execució material o total de la Sentència, en base al que preveuen els apartats 2 i segon paràgraf de l’apartat 3 de l’article 103, de la referida llei 29/98 de 13 de juliol, per causa de la

desproporció entre els danys que l’execució del mateixa, l’ Ajuntament no s’oposarà a la mateixa i es compromet a assumir la indemnització que el Jutjat estimi procedent per compensar al recurrent per la inexecució material, de forma justa i proporcionada, per la part que no pugui ser executada.

4.- En relació al Informe del Arquitecte Daniel Pereira Mozota que han aportat els Srs. Alberto Requera i Gemma Mozota, amb les seves al·legacions i que fa referència a l’estat de conservació, acabats i instal·lacions de l’habitatge número 7 del Carrer Camí de la Plana i es plantegen aspectes que es consideren insuficientment valorats en el projecte inicialment, aquest ha estat examinat per l’arquitecte Sr. Pere Pujol i Rosell, autor del projecte, el qual ha procedit a emetre **INFORME TÈCNIC I VALORACIÓ ECONÓMICA COMPLEMENTARIA DE LES OBRES A REALIZAR A LA CASA SI TUADA AL NÚMERO 7 DEL CARRER DEL CAMÍ DE LA PLANA, A LA GRANADA, EN RESPOSTA A LES AL.LEGACIONS PRESENTADES** que s’incorpora al expedient, i del que resulta, com a conclusió que s’incorporen o amplien diferents conceptes o amidaments d’obra, sense alterar el projecte, amb una valoració complementaria de costos per la rectificació de l ’alineació de la façana de **7.731,70 €-**, D’altra part, les al·ligacions relatives a estimació de indemnitzacions que puguin correspondre per conceptes de trasllats, reubicacions, etc, seran tinguts en compte pels tècnics municipals per tal de concretar les indemnitzacions, en el moment d’executar-se efectivament les obres i poder determinar calendaris i duració d’obres, a quin efecte es posaran en contacte amb els propietaris i tècnics assessors de forma prèvia.

**Tercera.-** En contra de les manifestacions contingudes en els tres escrits d’al·legacions presentats en el marc del tràmit d’audiència als interessats, des de l’Ajuntament de La Granada se’ls va posar en coneixement en nombroses ocasions la pendència del procediment judicial del qual dimana la sentència quina execució es tracta.”

En aquest punt es procedeixi a donar la paraula als demés grups del consistori.

Intervé el Sr. Jordà Jaime Ortiz del grup PSC-CP, dient que ell està a favor ja que ens obliga a les actuacions la Sentència Judicial, considera que per tal de defensar els interessos dels veïns, si fos necessari s’ha d’arribar als Tribunals de Justícia Europeus.

És una Sentència totalment injusta i s’ha de defensar els veïns.

Intervé el Sr. Joan Cols Canals del grup de CiU, dient primer que tot que el que ell va demanar era un Ple extraordinari per tractar un tema, no entén perquè s’hi ha afegit aquest punt.

Entrant en el tema a tractar dir que ja fa més de 17 anys que s’hi està lluitant i sempre les sentències ens han estat en contra. Pensen que en lloc de fer això, el que s’ha de fer és una sentada amb totes les parts afectades, tant els veïns com el recorrent i mirar d’arribar a un acord. Estan totalment en contra.

Intervé el Sr. Jordi Miralles Piñero del grup d’ ERC-AM dient que no han tingut massa temps per estudiar el tema i no ho poden valorar massa bé, per tant s’abstindràn.

Intervé el Sr. Alcalde, dient-li al Sr. Joan Cols Canals que ells han tingut molts anys per valorar i fer la sentada que ara demana i no ho han fet.

Després d’aquest debat, havent dictaminat favorablement per la comissió, el Ple de la Corporació, per 6 vots a favor dels grups EPM-E (5) i PSC-CP(1), 1 abstenció del grup d’ERC-AM i 4 en contra de CIU,

**ACORDA:**

**Primer-** Desestimar les al·legacions formulades pel Sr. Josep Ferrando i estimar en part les al·legacions formulades pel Sr. Emlio Maldonado en representació del Sr. Manuel Maldonado Abarca i pels Srs. Alberto Requera i Gemma Mozota, durant el termini d’informació pública i audiència als interessats del *INFORME TÈCNIC- VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3,5,7 i 9 DE LA GRANADA a les fixades en l’Estudi de Detall aprovat el 28 de juliol de 2000.*, pels motius que es relacionen a la part expositiva així com en el dictamen complentari del Arquitecte Sr. Pere Pujol, de quin contingut íntegre es donarà trasllat a tots els interessats pel seu coneixement i efectes.

**Segon.-** Aprovar definitivament el ***INFORME TÈCNIC- VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3, 5, 7 i 9 DE LA GRANADA a les fixades en l’Estudi de Detall aprovat el 28 de juliol de 2000, constituït per Memòria- Plànols i pressupost per un import total de 84.621’5 €*** formulat per l’Arquitecte Sr. Pere Pujol Rosell, que incorpora la valoració econòmica complementaria de les obres a realitzar a la casa situada al número 7 del carrer del camí de la Plana, , en resposta a les al·legacions presentades.

**Tercer.-** Atès que no existeix actualment partida específica a la que carregar la referida despeses en els pressupostos municipals vigents, s’encarrega als serveis de Secretaria-Intervenció per tal que procedeixin a formular la proposta de modificació de crèdits pressupostaris que corresponguin per poder assumir dita despeses, per l’execució dels treballs previstos.

**Quart.-** Notificar els anteriors acords, inclosa la part expositiva de forma íntegra, a tots els interessats en l’expedient, tant els que han comparegut per formular al·legacions com els que no, indicant-los que contra els mateixos, cas que no estiguin conformes, poden formular les al·legacions que estimin oportunes, com a part interessada i afectada, per mitjà de compareixença davant el Jutjat contenciós-administratiu número 6 de Barcelona, en el incident d’execució de la Sentència número 196/2008 dictada en el recurs ordinari número 262/2002 C, promogut pel Sr. Josep Ferrando Torres, a l’empara del article 108 de la llei 29/98 de 13 de juliol, reguladora de la jurisdicció contenciós-administrativa, o els demés recursos que estimin pertinents al seu dret.

**Cinquè-** Publicar el corresponent anunci d’aprovació definitiva -amb constància de la part dispositiva, al Butlletí Oficial de la província i al Tauler d’anuncis de l’ Ajuntament.

**Sisè.-** Notificar al Jutjat contenciós-administratiu número 6 de Barcelona, en l’incident d’execució de Sentència els anteriors acords, inclosa la part expositiva de forma íntegra, així com el contingut íntegre del INFORME TÈCNIC- VALORAT PER L’EXECUCIÓ DE LES OBRES A REALITZAR PER AJUSTAR LES ALINEACIONS DELS HABITATGES UNIFAMILIARS SITUATS AL CAMÍ DE LA PLANA núm. 3,5,7 i 9 DE LA GRANADA a les fixades en l’Estudi de Detall aprovat el 28 de juliol de 2000, així com del INFORME DE VALORACIÓ COMPLEMENTÀRIA, ambdós formulats per l’Arquitecte Sr. Pere Pujol Rosell, per tal que sigui tingut en compte en l’incident d’execució.

**Setè.-** Disposar que pels serveis de Secretaria-intervenció, es faciliti al Sr. Josep Ferrando Torres l’accés personal a la informació demanada corresponent a les despeses suportades per l’Ajuntament de la Granada en concepte d’honoraris d’advocats, procuradors i informes tècnics encarregats a tercers relatius a l’estudi de detall objecte d’aquesta litis, incloent el que fins ara s’ha pagat en concepte de costes corresponents al recurrent, en execució de les Sentències que han efectuat condemna a pagament de costes a l’ Ajuntament; a quin efecte, una vegada estigui preparada dita informació es procedirà a citar al Sr. Josep Ferrando torres per tal que comparegui a la Secretaria d’aquest Ajuntament el dia i hora que a l’efecte es determini.

**2- APROVACIÓ, SI S’ESCAU, DE LA MOCIÓ “LA GRANADA DIU PROU”.**

El Sr. Diego Díez de los Ríos Sánchez, Alcalde-President procedeix a presentar la Moció:

***“Dels Grups Municipals de l’Entesa pel Progrés Municipal, Convergència i Unió, Esquera Republicana de Catalunya i Partit del Socialistes de Catalunya.***

*Juliol de 2017, novament la Granada es troba en una situació similar a la viscuda ara fa 10 anys, no és una casualitat que en aquest cas sigui un fill del senyor que va tenir atemorida la població, generant una alarma social i que va provocar que els mateixos veïns vàrem sortir al carrer per manifestar-nos i exigir seguretat i justícia.*

*10 anys d’aquells fets, en els últims mesos, de manera galopant la mateixa família torna a generar alarma social, han ocupat diversos habitatges de manera il·legal, no tenen cap respecte per les normes més bàsiques de convivència, cotxes i furgonetes en un estat deplorable són mal estacionats de manera reiterada.*

*Cap mena de respecte per les normes de circulació, ja sigui amb cotxe o moto, circulen a velocitats que posen en perill a qualsevol vianant o vehicle que pugui trobar-se en el seu camí.*

*Però en els darrers dies s’han produït fets encara més greus, que han provocat que els Mossos d’Esquadra hagin hagut d’intervenir per evitar mals majors, baralles entre ells, persecucions, cotxe robat i incendiat, etc.*

*Però la situació a hores d’ara fa que els grups municipals en aquest Ajuntament entenguem que cal fer alguna cosa més per evitar mals majors i reclamem novament* ***seguretat i justícia*** *a qui té les atribucions per donar-les i restablir l’equilibri que com a ciutadania ens mereixem.*

*Per tot l’exposat, els grups polítics municipals acordem*

***SOL·LICITAR:***

***Primer:*** *Al Departament d’Interior de la Generalitat de Catalunya la destinació de més efectius policials per donar cobertura de seguretat ciutadana i trànsit al municipi de la Granada.*

***Segon:*** *A la Direcció General d’Atenció a la Infància i l’Adolescència (DGAIA) del Departament de Treball, Afers Socials i Famílies de la Generalitat de Catalunya la protecció dels infants més vulnerables, vetllant pel seu desenvolupament personal.*

***Tercer:*** *A la Direcció General d’Acció Cívica i Comunitària del Departament de Treball, Afers Socials i Famílies de la Generalitat de Catalunya una urgent intervenció del responsable del Programa de Poble Gitano i de la Innovació Social.*

***Quart:*** *Traslladar aquesta moció al Departament d’Interior, i el Departament de Treball, Afers Socials i Famílies de la Generalitat de Catalunya, al Consell Comarcal de l’Alt Penedès i als Ajuntaments de la Comarca.”*

Després d’aquesta lectura l’Alcalde-President Sr. Diego Díez de los Ríos Sánchez dóna la paraula als diferents grups polítics.

Intervé els Sr. Jordà Jaime Ortiz del grup PSC-CP dient que ells van demanar aquest Ple per la situació insostenible que es viu últimament a la Granada, feia falta aquesta unió de forces. Són importants aquests moviments, però creuen que l’Ajuntament ha de fer altres gestions amb educació, sanitat, serveis socials, trànsit. Cal fer més accions des de l’Ajuntament. Parla de la moció del 2007 en que l’Ajuntament es va presentar com acusació particular per tal de fer més força. El seu vot serà favorable.

El Sr. Jordi Miralles Piñero del grup ERC-AM manifesta la seva conformitat amb la moció.

Pren la paraula el Sr. Joan Cols Canals del grup CIU, dient primer que tot que en el que no està d’acord és que després del Ple tinguin que sortir TV la Granada i la Secretària, i no puguin intervenir en l’acte públic amb els veïns, crec que no s’han d’amagar de res. Demana que es pugui gravar tot i que en quedi constància.

Estan d’acord amb la moció però creuen que és feble, hauria de ser més dura. Comenta que no diu que s’ha d’aprovar la moció.

La moció parla d’uns fets que van passar fa 10 anys, concretament el dia de la Festa Major. Es va actuar molt contundentment i durant 8 anys han estat bé, perquè s’ha fet un fort seguiment de la família, els hem “maxacat” a trucades, els fèiem venir aquí a l’Ajuntament, pagar faroles, etc. els hi vam estar molt a sobre, estaven molt més controlats. Aquests dos últims anys, això s’ha tornat a descontrolar totalment, se’ls hi hauria d’estar molt més a sobre.

Entra a comentar el tema de l’ocupació d’habitatges, hi està totalment en contra i ell creu que hi ha mecanismes molt més eficients per aquest tema, començant pels empadronaments que no s’haurien de fer.

Reitera que la moció hauria de ser més dura.

Reitera que s’hauria de gravar tota la reunió amb els veïns perquè no s’han d’amagar de res i dirigint-se a l’alcalde li diu que si no es veu capaç de fer això que deixi pas a uns altres que potser si ho faran.

Contesta el Sr. Diego Díez de los Ríos Sánchez, Alcalde-President, dient que l’últim dit ja queda desqualificat per si sol, per sort o per desgràcia - dirigint-se al Sr. Joan Cols Canals - no ho decideixes tu aquestes coses. Estàs provocant un debat al que no volia entrar. Precisament avui fem aquesta reunió amb els veïns per buscar solucions, si les solucions s’haguessin buscat fa 8 anys ara no estaríem aquí.

Em sento avergonyit davant d’aquestes persones i que ara tu et vulguis aixecar amb la bandera, has tingut 8 anys per arreglar les coses i no ho has fet.

Té lloc un debat entre el Sr. Joan Cols Canals i el Sr. Diego Díez de los Ríos Sánchez.

El Sr. Diego Díez de los Ríos Sánchez Alcalde-President diu, finalment, que amb aquesta moció el que farà es que es tinguin que bellugar, parla de la reunió de dimecres amb el Director General de la Policia i de la reunió que es demanarà amb la Direcció General de la infància i adolescència per tractar el tema.

Intervé el Sr. Joan Cols Canals del grup de CiU dient que no fan res. L’Alcalde-President Sr. Diego Díez de los Ríos Sánchez li retreu que ell va demanar el Ple sense presentar cap proposta i ara diu que la moció és feble.

Finalment el Sr. Diego Díez de los Ríos Sánchez, Alcalde-President, diu que el què ara demana és aprovar la moció i després amb els veïns parlar i mirar de buscar entre tots solucions.

Se sotmet la moció a votació i s’aprova per unanimitat de tots els grups amb 6 vots d’EPM-E, 5 vots de CiU, 1 vot d’ERC-AM i 1 vot del PSC-CP.

I no havent-hi cap més assumpte a tractar l’Alcalde-President aixeca la sessió essent les 9 i cinc del vespre (21.05 h) i signa la present juntament amb la Secretària que certifica.